b'\n_START_ARTICLE_\nVladimir Vizgin\n_START_PARAGRAPH_\nVladimir Pavlovit\xc5\xa1 Vizgin (vene keeles \xd0\x92\xd0\xbb\xd0\xb0\xd0\xb4\xd0\xb8\xd0\xbc\xd0\xb8\xd1\x80 \xd0\x9f\xd0\xb0\xd0\xb2\xd0\xbb\xd0\xbe\xd0\xb2\xd0\xb8\xd1\x87 \xd0\x92\xd0\xb8\xd0\xb7\xd0\xb3\xd0\xb8\xd0\xbd; s\xc3\xbcndinud 19. detsembril 1936 Habarovskis Vene NFSV-s) on vene teadusajaloolane (f\xc3\xbc\xc3\xbcsikaajaloolane)._NEWLINE_Ta on Venemaa TA Loodusteaduse ja Tehnika Ajaloo Instituudi f\xc3\xbc\xc3\xbcsika ja mehaanika ajaloo sektori juhataja ja Moskva F\xc3\xbc\xc3\xbcsika-Tehnika Instituudi professor._NEWLINE_Tema \xc3\xb5pilasi on vene p\xc3\xa4ritolu USA teadusajaloolane Gennady Gorelik.\n_START_SECTION_\nHaridustee ja t\xc3\xb6\xc3\xb6k\xc3\xa4ik\n_START_PARAGRAPH_\nVizgin l\xc3\xb5petas 1960. aastal Moskva Energeetikainstituudi ja 1967. aastal Lomonossovi-nimelise Moskva Riikliku \xc3\x9clikooli mehaanika-matemaatikateaduskonna. Ta kaitses 1967. aastal MR\xc3\x9c-s f\xc3\xbc\xc3\xbcsikaajalooteemalise v\xc3\xa4itekirjaga f\xc3\xbc\xc3\xbcsika-matemaatikakandidaadi kraadi ja 1993. aastal f\xc3\xbc\xc3\xbcsika-matemaatikadoktori kraadi doktorit\xc3\xb6\xc3\xb6ga "\xd0\xa0\xd0\xb5\xd0\xbb\xd1\x8f\xd1\x82\xd0\xb8\xd0\xb2\xd0\xb8\xd1\x81\xd1\x82\xd1\x81\xd0\xba\xd0\xb8\xd0\xb5 \xd1\x82\xd0\xb5\xd0\xbe\xd1\x80\xd0\xb8\xd0\xb8 \xd0\xb2 \xd0\xbf\xd0\xb5\xd1\x80\xd0\xb2\xd0\xbe\xd0\xb9 \xd1\x82\xd1\x80\xd0\xb5\xd1\x82\xd0\xb8 XX \xd0\xb2." (\'Relativistlikud teooriad 20. sajandi esimeses kolmandikus\')._NEWLINE_Ta on 1987. aastast Sergei Vavilovi nimelise Venemaa Teaduste Akadeemia Loodusteaduse ja Tehnika Ajaloo Instituudi f\xc3\xbc\xc3\xbcsika ja mehaanika ajaloo sektori juhataja ja 1993. aastast Moskva F\xc3\xbc\xc3\xbcsika-Tehnika Instituudi professor._NEWLINE_Vizgini peamised uurimisvaldkonnad on teoreetilise f\xc3\xbc\xc3\xbcsika 19.\xe2\x80\x9320. sajandi ajalugu ja metodoloogia (eesk\xc3\xa4tt gravitatsiooniteooria, \xc3\xbcldrelatiivsusteooria, invariantsusprintsiibi ja \xc3\xbchendv\xc3\xa4ljateooria ajalugu), samuti f\xc3\xbc\xc3\xbcsika sotsiaalajalugu Venemaal ja N\xc3\xb5ukogude Liidus ning NSV Liidu aatomiprojekti ajalugu.\n_START_SECTION_\nIsiklikku\n_START_PARAGRAPH_\nSuure t\xc3\xb5en\xc3\xa4osusega on filosoof Viktor Vizgin tema vend.'